BUUMI BWA BWINEKLISTU
Nshotuteelete Kucita Ndyetwashika Paŋanda ya Muntu
Beneklistu bali anga “ncintu ceebelelwa mumusena washisekano wa cishi.” (1 Koli. 4:9) Aboobo, inga tatukaankamani kwaamba ayi bantu balatweebela pamawiindo na kwiimikana kwisule lya cisasa akunokutika nshetutokwaamba. Maanda abamwi cimwi ciindi alaba amakamela amaikulofoni, aboobo mwine ŋanda ulakonsha kutubona, kukutika, akutulekoda. Atulange shintu nshotuteelete kucita ndyetwashika paŋanda ya muntu.—2 Koli. 6:3.
NSHEMUCITA (Flm. 1:27):
Amutondeshe bulemu paŋanda ya mwiine kwiinda mukutasondela muŋanda. Tamweelete kunolya, kunwa, na kwaamba pafooni na kutuma makani bamwi ndyebeemfwi pamulyango wa mwine ŋanda
SHINTU NSHEMWAAMBA (Efe. 4:29):
Ndyemwashika pamulyango, mutaambi cintu cili coonse ncemutasuni kwaamba ayi mwine ŋanda anyumfweeko. Bamwi balacileka kubandika na bashika pamulyango wa mwine ŋanda kwaamba ayi babikile maano kumakani ngweshi baambe ku mwine ŋanda
bem_Latn bem_Latn bem_Latn tum_Latn bem_Latn cym_Latn bem_Latn